Luonnos 3.12.2018 
                  
 
 
Ympäristöministeriön asetus 
rakennusten vesilaitteistoihin tarkoitettujen monikerrosputkien ja niiden liittimien          
olennaisista teknisistä vaatimuksista 
 
Ympäristöministeriön päätöksen mukaisesti säädetään maankäyttö- ja rakennuslain 
(132/1999) 117 c §:n 3 momentin nojalla, sellaisena kuin se on laissa (958/2012): 
 
1 § 
Asetuksen soveltamisala 
Tämä asetus koskee rakennuksen ja kiinteistöllä sijaitsevien talousveden ja lämpimän käyt-
töveden johtamiseen tarkoitettujen vesilaitteistojen monikerrosputkien ja niiden liittimien 
olennaisia teknisiä vaatimuksia. Tämä asetus kattaa nimelliskooltaan DN 16 –DN 110 moni-
kerrosputket ja niiden liittimet.  
 
 
2 § 
Määritelmät 
Tässä asetuksessa tarkoitetaan: 
1) Monikerrosputkella putkea, jonka seinämä koostuu vähintään kahdesta painetta kestävästä 
kerroksesta, jotka ovat muovia tai muovin ja metallin yhdistelmiä, 
2) Monikerrosputken liittimellä  mekaanisesti putkeen kiinnitettävää liitintä, joka on muo-
via tai korroosion kestävää metallia, 
3) Putkijärjestelmällä  järjestelmää, joka koostuu monikerrosputkista ja niiden liittämiseen 
tarkoitetuista liittimistä. 
 
 
3 § 
 
Kelpoisuus talousveden johtamiseen  
 
Monikerrosputkista ja niiden liittimistä ei saa siirtyä veteen terveydelle haitallisia aineita ei-
vätkä ne saa aiheuttaa veteen vierasta hajua, makua, ulkonäön muutosta tai terveydelle haital-
listen mikrobien kasvua. Veden kanssa kosketuksiin joutuvien materiaalien on sovelluttava ta-
lousveden johtamiseen. Monikerrosputken kelpoisuuden arviointi perustuu putken raaka-aineen 
koostumustietoihin sekä kemiallisiin ja aistinvaraisiin tutkimuksiin. Jos metalliosat ovat kupa-
riseosta, jonka lyijypitoisuus on enintään 0,2 prosenttia, ei testausta edellytetä. 
Monikerrosputkesta veteen liuenneiden orgaanisten yhdisteiden kokonaispitoisuus (TOC, To-
tal organic carbon) ei saa ylittää migraatioarvoa kaksi ja puoli milligrammaa neliömetrille vuo-
rokaudessa (2,5 mg/m2/d) kolmannen seisotuskokeen kylmässä, ionivaihdetussa testivedessä.    
  
 
2 Riippumattoman testipaneelin on arvioitava monikerrosputkesta veteen mahdollisesti siirtynei-
den aineiden aiheuttama virhehaju ja -maku kylmästä testivedestä aistinvaraisella tutkimuksella. 
Testissä poikkeavan näytteen virhehajun ja -maun voimakkuutta on arvioitava pisteasteikolla 
nollasta kolmeen, joka esitetään taulukossa yksi. Putkista veteen siirtyneen hajun ja maun on 
alitettava arvo 1,5. 
Metallisen monikerrosputken liittimen valmistusmateriaalista testiveteen liuenneen lyijyn pi-
toisuus voi olla enintään viisi mikrogrammaa litrassa, kun materiaali on testattu todellisia käyt-
töolosuhteita vastaavalla 26 viikon liotuskokeella. Testiveden happamuuden (pH-arvo) arvon 
on oltava välillä 6,7–8,4, alkaliteetin arvon välillä 0,5–1,3 millimoolia litrassa ja happisaturaa-
tion arvon yli 70 prosenttia. Testiveden on seisottava neljä tuntia ennen vesinäytteen ottoa. 
Vaihtoehtoisena tuotetta koskevana vaatimuksena monikerrosputken liittimestä veteen liuen-
neen lyijyn sallittu enimmäismäärä voi olla liitinkoosta riippuen taulukon kaksi mukainen, kun 
liukeneminen on testattu kymmenen vuorokauden kokeella. Kokeessa voi liueta kadmiumia 
enintään kaksi mikrogrammaa. Testiliuoksena on oltava vaihdettava synteettinen talousvesi, 
jonka happamuuden arvon on oltava 7,0 0,1. 
 
Taulukko 1. Testiveden virhehajun/-maun pisteasteikko. 
Pistearvo Sanallinen voimakkuuden kuvaus 
0 Ei virhehajua/-makua, samanlainen kuin vertailu 
1 Heikko virhehaju/-maku 
2 Selvä virhehaju/-maku 
3 Voimakas virhehaju/-maku 
 
Taulukko 2. Liuenneen lyijyn sallittu enimmäismäärä 10 vuorokauden kokeessa. 
 . 
Monikerrosputken liittimen 
nimellishalkaisija, D, mm    ≤ 25 32 40 50 63 75 90 110 
Lyijymäärä, g 5 8 20 25 40 60 70 90 
 
 
4 § 
Pitkäaikaislujuus  
Monikerrosputkien pitkäaikaislujuus on mitoitettava veden jatkuvalle lämpötilalle 70 celsius-
astetta ja lyhytaikaisesti lämpötilalle 95 celsiusastetta, vesipaineen ollessa yksi megapascal (1 
MPa). 
Monikerrosputkijärjestelmän käyttöikä on oltava vähintään 50 vuotta normaaleissa käyttöolo-
suhteissa, joissa veden lämpötila on enintään 65 celsiusastetta ja paine enintään yksi megapas-
cal.  
 
5 § 
Pintojen ominaisuudet 
Monikerrosputkien ja niiden liittimien sisä- ja ulkopintojen on oltava sileitä ja puhtaita eikä 
niissä saa olla naarmuja eikä pintavikoja. Liitimessä ei saa olla teräviä reunoja. Materiaalissa ei    
  
 
3 saa olla näkyviä epäpuhtauksia. Putkien päiden on oltava katkaistu siististi ja kohtisuorasti pi-
tuusakseliin nähden. 
Jos muovinen monikerrosputki tai muovinen liitin läpäisee valoa, saa valonläpäisevyys olla 
tällöin enintään 0,2 prosenttia näkyvästä valosta. 
 
 
6 § 
Monikerrosputken liittimen korroosionkestävyys  
Monikerrosputkien liittimien rungon ja metallisen puristuspannan on oltava korroosionkestä-
vää materiaalia.  
  Monikerrosputken liittimen sinkinkadon syvyyden maksimiarvo voi olla enintään 200 mik-
rometriä. Sinkinkadon osoittamista ei edellytetä, kun liittimen koostumuksen sinkkipitoisuus on 
enintään 15 prosenttia. 
Liittimien messinkisissä liitinosissa ei saa esiintyä jännityskorroosiota. 
 
 
7 § 
 
Monikerrosputken rakenne ja mitat  
 
Valmistajan on ilmoitettava monikerrosputken ulkohalkaisijat ja seinämänpaksuudet. 
 
 
8 § 
Monikerrosputken liittimen rakenne ja mitat 
Monikerrosputken liittimen on oltava kiinnitettävissä liitinkokoa vastaavaan monikerrosput-
keen. Jos monikerrosputken liittimessä on myös kierreliitospää, siinä on oltava tuumakokoinen 
putkikierre.  
Monikerrosputken liittimen rakenteen on oltava sellainen, että mahdollista korroosiota aiheut-
tava monikerrosputken liittimen ja monikerrosputken metallien kosketus toisiinsa on estetty. 
Monikerrosputken liittimen virtausaukon on täytettävä taulukossa kolme esitetty vaatimus. 
Asennetusta puristusliittimestä on oltava havaittavissa, että putki on työnnetty monikerrosput-
ken liittimen pohjaan saakka. Pistoliittimen liitoksen on oltava irrotettavissa vain työkaluin. 
 
Taulukko 3. Monikerrosputken liittimen virtausaukon poikkileikkauksen vähimmäisala.  
Liittimen nimelliskoko d n ≤ 20 20 < d n ≤32 32 < d n <50 d n ≥50 
Monikerrosputken liit-
timen ja putken virtaus-
aukkojen 
poikkileikkausalojen 
vähimmäissuhdeluku, 
% 30 35 55 60 
 
 
 
 
    
  
 
4 9 § 
Delaminoituminen 
M-putken metallikalvon ja sisäkerroksen välisen tartuntalujuuden vetokokeen tuloksen on ol-
tava vähintään 15 newtonia senttimetrillä. 
 
 
10 § 
 
Tiivisteet 
 
Monikerrosputken liittimen tiivisteiden kestävyyden on täytettävä taulukon kolme mukaiset 
vaatimukset. 
 
Taulukko 3. Elastomeerisen tiivisteen kestävyysvaatimukset. 
 
Puristuspainuma vedessä  
Koeaika: 3 000 h, koelämpötila: 110 °C: väliaine: tislattu vesi Vaatimus 
Puristuspainuma 3 000 tunnin jälkeen ≤ 30 % 
Puristuspainuman lisäys välillä 1 000–3 000 tuntia ≤ 5 % / 1 000 h 
Tilavuuden muutos / paisuminen 
Koeaika: 7 vrk, koelämpötila: 95 °C: väliaine: tislattu vesi Vaatimus 
Tilavuuden muutos ≤ 15 % 
 
 
11 § 
Merkintä 
Valmistajan on merkittävä monikerrosputket ja niiden liittimet pysyvästi niin, että ne ovat 
yksilöitävissä ja jäljitettävissä. 
Valmistajan on merkittävä monikerrosputket niin, että merkintöjen väli on enintään metri. 
Valmistajan on varmistettava, että merkinnän yksityiskohtien luettavuus säilyy varastoinnin, 
käsittelyn ja asennuksen jälkeen. Merkintä ei saa aiheuttaa säröjä tai putken toimintaa haittaavia 
vaurioita. Merkinnöistä on oltava luettavissa vähintään taulukossa neljä esitetyt tiedot. 
Valmistajan on merkittävä monikerrosputkien liittimet niin, että merkinnöistä on luettavissa 
vähintään valmistajan nimi tai tuotemerkki, monikerrosputken liittimen koko ja messinkisissä 
monikerrosputken liittimissä sinkinkadonkestävyyden tunnus ” CR” tai ”DZR”. 
 
 
 
 
 
 
 
 
 
 
    
  
 
5 Taulukko 4. Merkinnän vähimmäisvaatimukset. 
 
Merkintätieto Merkintä tai tunnus 
Valmistajan nimi tai tuotemerkki Nimi tai tunnus 
Nimellisulkohalkaisija ja seinämän nimellispaksuus  esim. 16 x 2 mm 
Putken koostumus   esim. PE-Xb/Al/PE-Xb 
Enimmäiskäyttölämpötila ja  
lämpötilankestävyys (käyttöluokka 2) 70 °C / 95 °C 
Enimmäiskäyttöpaine 1 MPa (10 bar) 
Käyttöluokka ja mitoituspaine Luokka 2/10 bar 
Valmistajan tietoja b) 
a)  PEX-muovi ristisilloitustavan mukaan:                                                              
peroksid; PE-Xa, silaani; PE-Xb,                                                                     
elektronisuihku; PE-Xc, atso; PE-Xd 
b)  Jäljitettävyyden todentamista varten tuotantoajan kohta, vuosi ja kuukausi nume-
roina tai koodina tuotantopaikan nimi tai koodi, jos tuotantoa eri paikoissa  
 
 
 12 §   
 Teknisten ominaisuuksien kokeellinen määrittäminen  
Valmistajan on määritettävä tekniset ominaisuudet kokeellisesti. Kokeellinen määrittäminen 
on tehtävä Euroopan talousalueen jäsenmaassa tai Turkissa yleisesti hyväksyttyä menetelmää 
käyttäen. Selvitys teknisten ominaisuuksien määrittämisessä käytetyistä menetelmistä ja koe-
tuloksista on toimitettava pyydettäessä rakennushankkeeseen ryhtyvälle sekä rakennus- ja 
markkinavalvontaviranomaiselle. 
 
 
13 § 
Voimaantulo 
Tämä asetus tulee voimaan päivänä  kuuta 20. 
Tämän asetuksen voimaan tullessa vireillä olevaan hankkeeseen sovelletaan tämän asetuksen 
voimaan tullessa voimassa olleita säännöksiä. 
 
 
Asunto-, energia- ja ympäristöministeri  
 
 
Yli-insinööri